Katedraly Santa Laurent Ambohimanoro

Ny Katedraly Santa Laurent dia katedraly voalohany naorin'ny fiangonana anglikana ao MadagasikaraHaja Mampionona Hillarion RAJERISON, Études de la pierre de taille à  travers les temples commémoratifs d'Antananarivo: essai d'ethnologie des techniques, Université d'Antananarivo- FLSH- Études culturelles- Madagascar,‎ 2011, 95 p. (lire en ligne), p. . Ity trano fivavahana ity dia naorina teny amin' ny faritra avon' Antananarivo, eo amin' ny ny havoana iray antsoina hoe Ambohimanoro, toerana akaiky ny kianjan' Andohalo  . Izy io no katedralin' ny Diosesin' Antananarivo amin' izao fotoana izao. Efa voasokajy ho vakoka manan-tantaran' ny firenena malagasy ihany koa izy ity ankehitriny   .

 Tantara 
Ny tantaran' ity fiangonana ity dia tsy azo sarahana amin' ny tantaran' ny finoana anglikana eto Madagasikara. Ny asa fitoriana nataon' ny misiôna anglikana dia nanomboka nandritra ny fitondran' ny mpanjaka Radama II, "Society for the Propagation of the Gospel" (SPG) sy ny "Church Missionary Society"(CMS) . Taona vitsy taty aoriana dia naniraka ny eveka voalohany hiasa teto Madagasikara ny SPG. Mgr Robert Kestell Cornish dia tonga tao Toamasina tamin' ny Ôktôbra 1874, ary dia nihazo avy hatrany an' Antananarivo niaraka tamin' ny misiônera namany fotoana kely taorian' izayRazafiarivony Michel, La Cathédrale Anglicane Saint Laurent Ambohimanoro Antananarivo (lire en ligne ). Tamin' ny fahatongavany teto Antananarivo dia nanatanteraka fitsidihana ara-panajana ny mpanjakavavy Ranavalona II izy ireo, ary nanolotra fanomezana ho azy dia Baiboly sy ny boky fivavahana avy tamin' ny arsevekan' i Kanterboria tamin' izany fotoana izany, dia i Archibald Tait. Ny finoana anglikana moa dia nanana toerana fivavahana iray niorina teo Ambatomasina, toerana akaikin' ny misy ny katedraly ankehitriny. Nony taty aoriana anefa dia tsy antonona ny mpino ilay izy, koa dia tapa-kevitra ary fa hanorina ny trano fiangonana lehibe kokoa. Ny asa fanorenana dia nanomboka taorian' ny fametrahana ny vato fehizoro nataon' ny Praiministra Rainilaiarivony, ary natrehin'ny Mgr Kestell Cornish, ny 13 Septambra 1883. Vita soamantsara ilay trano fiangonana enin-taona taty aoriana, ka dia notokanana tamin' ny 17 Aogositra 1889, ary natrehin' ny Praiministra Rainilaiarivony, izay nisolo tena ny mpanjakavavy, sy ny vice-consul-n' ny fanjakana Anglisy dia i W. Clayton Pickersgill, ary koa olo-manan-kaja hafa avy teto an-toerana sy avy any ivelany.Hatramin' izao dia miisa folo ireo izay efa nifandimby nipetraka teo amin' ny seza fiketrahan' ny eveka tato amin' ity katedraly ity:

 1874 – 1896 : Robert Kestell-Cornish
 1899 – 1919 : George Lanchester KingE. O. McMahon, Christian missions in Madagascar, Society for the Propagation of the Gospel,‎ 1er janvier 1914 (lire en ligne)
 1919 – 1925 : George Kestell-Cornish«New Bishop of Madagacar», The Times Thursday,‎ 27 novembre 1919, p. 11, article no 42268
 1926 – 1940 : Ronald Stanhope Moore O'ferrall« Bishop Of Madagascar. The Rev. R. S. M. O'Ferrall Appointed », The Times, no Issue 44208; col F,‎ 1er mars 1926, p. 14
 1940 – 1950: Gerald Richard I Vernon« Ecclesiastical News Bishop In Madagascar », The Times, no Issue 48596; col F,‎ 22 avril 1940, p. 9
 1952 – 1961 : Thomas Richards Parfitt« New Bishop In Madagascar », The Times, no Issue 52162; col D,‎ 19 novembre 1951, p. 6
 1961 – 1975 : Jean Marcel« New Dioceses In Madagascar », The Times, no Issue 57409; col E,‎ 15 novembre 1968, p. 15Daniel Ralibera, Madagascar et le christianisme, KARTHALA Editions,‎ 1993, 518 p. (lire en ligne), page 395
 1976 – 1984 : Ephraim Randrianovona« New Dioceses In Madagascar », The Times, no Issue 57409; col E,‎ 15 novembre 1968, p. 15
 1984 – 2005 : Remi Joseph Rabenirina
 Hatramin'ny taona 2008 : Ranarivelo Samoela Jaona  

 Momba ny maritrano 
Ny asa fanorenana dia notanterahina araka ny hevitry ny mpanao maritrano anglisy William White, teo ambany  fitarihan' ny injeniera nôrveziana Alfred Anker . Ny vatan-trano dia natao vato manontolo, ary miendrika  lakroa, ary misy tilikambo miendrika valo-zoro amin' ny tendrony telo. Ny tafo, izay vao nohavaozina tanteraka, dia natao tafo taila. Ny varavaran-kely vita amin' ny fitaratra maro loko, izay nohafarana avy tany Angletera ihany koa, dia vao nohavaozina ho tsangambaton' ny fankalazana ny jobily faha-120 taonan' ny fiangonana.

 Jereo koa 

 Eklesia Episkopaly Malagasy

 Tsiahy 

 Rohy ivelany 
  Ny Firaisam-be anglikana-Diosesin'Antananarivo
  Ireo eveka teto Madagasikara
  Tantaran'ny Fiangonana anglikana eto Madagasikara
  Ireo harena sy vakoka ara-tao-trano eto Antananarivo 
  Firaketana iraisam-pirenena momba ireo vakoka ara-tao-trano
  Katedraly St Laurent Ambohimanoro 
 Ireo trano fivavahana mana-tantaran'ny Faritra avon'Antananarivo 
  tranoFiraketana ara-tantara eo anivon'ny Ranomasimbe Indiana-Antananarivo - Ny katedraly anglikana
Sokajy:Antananarivo